Elizabet Ebert dünyasını dəyişdi » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı
Date: 16 Aprel 2018, 09:30, Oxunma sayı: 331
"Kovboy poeziyasının böyük ledisi” Elizabet Ebert dünyasını dəyişib. Ebertin hələ 2006-cı ildə nəşr olunmuş "Çəmənliyin xanımı” ("Prairie wife”) toplusunda vəfat gününə həsr etdiyi "Mən dünyadan köçəndə” ("When I leave this life”) şeiri xüsusi diqqət çəkmişdi.
"New-York Times”-ın xəbərinə görə, Amerika ədəbiyyatına "kovboy poeziyası” janrının ən uğurlu nümunələrinin müəllifi olmuş xanım Ebertin vəfat xəbərini mətbuata dostu, şair Bakster Blek təsdiqləyib. Açıqlamasında Elizabet Ebert ilə keçən həmkarlıq illərini xatırlayan şair onun dövrün poetik mühitindəki nüfuzunu belə təsvir edib: "O, peşəkar şair kimi poeziya meydanına daxil olanda… Belə təsəvvür edin də, sanki avtomobil paradındasınız, hamı "Honda” sürür, Eliza isə "Kadillak”da gəldi”.
Həyat yoldaşı Selmer İohanı 2008-ci ildə itirdikdən sonra dərin depressiya keçirən şair özünü toplaya bilmir. Bir müddət sonra açıq havada keçirdiyi günlər Ebertə bronxial problemlər olaraq qayıdır. İohandan üç övladı olan şair sonuncu dəfə "American Cowboy” dərgisinə müsahibəsində bu sözləri deyib: "Ölümdən qorxmuram. Hamı doğulan gündən bir gün öləcəyini bilir. İndi bu mənim dərdini çəkdiyim məsələlər sırasında sonuncusu belə deyil. Hətta, bəzən o qədər yoruluram ki, artıq nə eləsəm, ağzıma dərman dadı verən bu həyatla yollarımın ayrılmasını istəyirəm”.
Son günlərini anasının yanında keçirən qızı Ceyn: "O son ana qədər ana idi. Ömrünün sonuna kimi sərt, təmkinli və xeyirxah ana…”.